《寄题几仲所居二诗次定国王父旧韵 其一》
宋代·苏过

菽水奉甘旨，亲安吾不贫。平反一笑喜，公子情何真。

想见斋容膝，端居廓无邻。萧然十室间，吾力尚可陈。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。